CELEX: 62017TN0023
Language: bg
Date: 2017-01-17 00:00:00
Title: Дело T-23/17: Жалба, подадена на 17 януари 2017 г. — Barnett/ЕИСК

3.4.2017   
            
            
               BG
            
            
               Официален вестник на Европейския съюз
            
            
               C 104/50
            
         Жалба, подадена на 17 януари 2017 г. — Barnett/ЕИСК
   (Дело T-23/17)
   (2017/C 104/70)
   Език на производството: френски
   
      Страни
   
   
      Жалбоподател: Inge Barnett (Роскилде, Дания) (представители: S. Orlandi и T. Martin, avocats)
   
      Ответник: Европейски икономически и социален комитет
   
      Искания
   
   Жалбоподателят иска от Общия съд:
   
               —
            
            
               главно, да отмени решението от 21 март 2016 г. — прието в изпълнение на решение на Съда на публичната служба от 22 септември 2015 г. — с което на жалбоподателя се отказва възможността да се ползва от ранно пенсиониране без намаляване на пенсионните му права;
            
         
               —
            
            
               при условията на евентуалност, Европейският икономически и социален комитет да бъде осъден да заплати на жалбоподателя сумата от 207 994,14 EUR като обезщетение на претърпените от него имуществени вреди ведно с лихви за забава, считано от датата на падежа в определения от Европейската централна банка (ЕЦБ) за основните операции по рефинансиране размер, увеличен с 3,5 пункта, както и сума във фиксиран размер от 25 000 EUR като обезщетение за претърпените от него неимуществени вреди; и
            
         
               —
            
            
               при всички положения Европейският икономически и социален комитет да бъде осъден да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага три основания.
   
               1.
            
            
               Първо основание: допуснато от ответника нарушение на член 266 ДФЕС, тъй като не взел предвид мотивите в решение на Съда на публичната служба от 22 септември 2015 г., Barnett/ЕИСК, (F-20/14, наричано по-нататък „решението на СПС“, EU:F:2015:107) при вземането на мерките за изпълнение. По-специално от мотивите на обжалваното решение било видно, че ответникът не използвал определените в неговите Общи разпоредби за изпълнение (ОРИ) критерии, за да извърши твърдяното преразглеждане на кандидатурата на жалбоподателя. При всички положения, с обжалваното решение не се поправяла констатираната от Съда на публичната служба незаконосъобразност, а именно липсата на определяне на интереса на службата в ОРИ на ЕИСК.
            
         
               2.
            
            
               Второ основание: в обжалваното решение били допуснати редица явни грешки в преценката на евентуално съществуващия през 2013 г. интерес на службата.
            
         
               3.
            
            
               Трето основание, изтъкнато при условията на евентуалност: ЕИСК няма правомощия да приеме ново решение за предоставяне на ранно пенсиониране без намаляване на пенсионните права след отмяната на член 9, параграф 2 от приложение VIII към Правилника с Регламент № 1023/2013 на Европейския парламент и на Съвета от 22 октомври 2013 година за изменение на Правилника за длъжностните лица на Европейския съюз и на Условията за работа на другите служители на Европейския съюз (ОВ L 287, 2013 г., стр. 15). В резултат на това, предвид установената незаконосъобразност в решението на СПС, жалбоподателят окончателно бил лишен от възможността да се ползва от въпросната мярка. Той съответно трябвало да получи обезщетение в пълен размер.